laion/Wikipedia-Exotic huggingface dataset:
ალექსი ალექსიშვილი

ალექსი ალექსიშვილი (დ. 21 თებერვალი, 1974, თბილისი) — ქართველი ეკონომისტი და პოლიტიკოსი, საკონსულტაციო კომპანია PMCG-ის დამფუძნებელი. იყო საქართველოს ეკონომიკური განვითარების მინისტრი 2004-2005 წლებში და საქართველოს ფინანსთა მინისტრი 2005-2007 წლებში. 1995 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ეკონომიკის ფაკულტეტი საერთაშორისო ეკონომიკური ურთიერთობების სპეციალობით. 2002 წლის აგვისტოდან მაისამდე სწავლობდა დიუკის უნივერსიტეტში (აშშ); 1996–1999 წლებში მუშაობდა თბილისის ეკონომიკურ ურთიერთობათა ინსტიტუტში, პარალელურად იყო საქართველოს პარლამენტის მთავარი სპეციალისტი; 1999–2001 წლებში საქართველოს პარლამენტის თავმჯდომარის თანაშემწე; 1994–2001 წლებში საქართველოს ახალგაზრდა ეკონომისტთა ასოციაციის თავმჯდომარე. 2001 წლის აპრილიდან 2002 წლის ივნისამდე მუშაობდა საქართველოს ფინანსთა მინისტრის მოადგილედ. 2004 წლის ივლისიდან დეკემბერამდე იყო საქართველოს ფინანსთა მინისტრის პირველი მოადგილე, საქართველოს ახალგაზრდა ეკონომისტთა ასოციაციის კონსულტანტი. 2004 წლის 17 დეკემბერში დაინიშნა საქართველოს ეკონომიკური განვითარების მინისტრად; 2005 წლის 30 ივნისიდან 2007 წლის 30 აგვისტომდე საქართველოს ფინანსთა მინისტრი. ალექსი ალექსიშვილი — საქართველოს ბიოგრაფიული ლექსიკონი ალექსი ალექსიშვილი — საქართველოს ახალგაზრდა ეკონომისტთა ასოციაცია ლეტაპედია ↑ ალექსი ალექსიშვილი: საქართველოს დაწინაურება მსოფლიო ეკონომიკური ფორუმის გლობალური კონკურენტუნარიანობის ინდექსში ცალსახად პოზიტიური სიგნალია. Commersant.ge (17 ოქტომბერი, 2018). დაარქივებულია ორიგინალიდან — 2019-10-07. ციტირების თარიღი: 2019-10-07.
ყუბა-ხაჩმაზის რეგიონი

ყუბა-ხაჩმაზის (ეკონომიკური) რეგიონი (აზერ. Quba-Xaçmaz iqtisadi rayonu) — აზერბაიჯანის ეკონომიკური რაიონებიდან ერთ-ერთი. რეგიონში შედის შემდეგი რაიონები: შაბრანის, ხაჩმაზის, ყუბის, გუსარის და სიაზანის. ფართობი — 6960 კმ²-ია, რაც მთლიანი აზერბაიჯანის ტერიტორიის 8,8% შეადგენს. მოსახლეობა — 525,7 ათასი კაცი (2015 წლის მონაცემებით). რელიეფთან და კლიმატურ პირობებთან დაკავშირებით, მოსახლეობის უმეტესი ნაწილი ცხოვრობს კასპიის ზღვის სანაპიროზე. რეგიონი მდიდარია მდინარეებით და გააჩნია წყლის დიდი რესურსები. რეგიონის ეკონომიკის საფუძველია სოფლის მეურნეობა. რეგიონში ხალიჩების წარმოება წარმოადგენს ერთ-ერთი წამყვან დარგს ქვეყანაში. რეგიონში მოიპოვება: ნავთობი, ბუნებრივი აირი, ქვიშა, ხრეში, თიხა. რეგიონის ტერიტორიის 10-11% დაფარულია ტყეებით. განვითარებულია მსუბუქი და კვების მრეწველობა. აგროსამრეწველო კომპლექსის საფუძველს წარმოადგენს ხილისა და ბოსტნეულის კონსერვის წარმოება, ასევე მეთევზეობა და ხალიჩის ქსოვა. მძიმე ინდუსტრიას წარმოადგენს ნავთობისა და გაზის მოპოვება სიაზანში, ელექტრო ქარხანა გუბაში, რკინის და ფოლადის ნარჩენების გადამამუშავებელი ქარხანა და აგურის ქარხნები გუბაში, სიაზანსა და ხაჩმაზში. სოფლის მეურნეობა წარმოდგენილია ხილის და ბოსტნეულის წარმოებით. ხაჩმაზი, სიაზანი და ნაბრანი დაკავებულია მევენახეობით, ხოლო გუსარის რაიონი - კარტოფილის გაშენებით. რეგიონში ყველგან მოყვანილია ხორბალი. ასევე განვითარებულია მეცხვარეობა. რეგიონის ტერიტორიაზე გადის სარკინიგზო და საავტომობილო გზები, მაგისტრალური ნავთობის, გაზის და წყლის მილები, აგრეთვე სატელეკომუნიკაციო ხაზები. საკომუნიკაციო ხაზები, რომელიც აკავშირებს აზერბაიჯანსა და რუსეთს გადის ამ რეგიონის ტერიტორიაზე. რეგიონში ფართოდაა საკურორტო სანატორიუმები, მდიდარია საკურორტო და რეკრეაციული რესურსებით. აზერბაიჯანის ეკონომიკური რუკა დაარქივებული 2015-06-28 საიტზე Wayback Machine. აზერბაიჯანის რესპუბლიკის სახელმწიფო პროგრამა რეგიონების სოციალურ-ეკონომიკური განვითარების (2004-2008 წწ). დაარქივებული 2016-10-13 საიტზე Wayback Machine. აზერბაიჯანის რეგიონები ↑ 1.15 Territories, number and density of population by economic and administrative regions of the Republic of Azerbaijan
მედჰი ბენატია

მედჰი ბენატია (არაბ. مهدي بنعطية‎‎; დ. 17 აპრილი, 1987, კურკურონი) — მაროკოელი ფეხბურთელი. კატარის საფეხბურთო კლუბ „ალ-დუჰაილისა“ და მაროკოს ეროვნული საფეხბურთო ნაკრების მცველი. მოცემულია 2016 წლის 1 ივლისის მდგომარეობით. 1.^ იგულისხმება საფრანგეთის თასის, იტალიის თასისა, და გერმანიის თასის მატჩებიც. 2.^ იგულისხმება საფრანგეთის ლიგის თასის მატჩებიც. ბაიერნი ბუნდესლიგა (2): 2014–15, 2015–16 გერმანიის თასი: 2015–16 სერია A-ს წლის საუკეთესო გუნდი: 2013–14 „ევროპის სპორტული მედიის“ ევროპის წლის საუკეთესო გუნდი: 2013–14 შეგიძლიათ იხილოთ მედიაფაილები თემაზე „მედჰი ბენატია“ ვიკისაწყობში. მედჰი ბენატია დაარქივებული 2019-05-13 საიტზე Wayback Machine. — FIFA მედჰი ბენატია — Scoresway მედჰი ბენატია — Soccerway მედჰი ბენატია — Soccerbase მედჰი ბენატია — National-Football-Teams.com ↑ Agresti, Romeo. Benatia leaves Juventus in €10m Qatar deal. Goal.com. ციტირების თარიღი: 13 მაისი, 2019. ↑ Domin, Martin. Mehdi Benatia snubs Man Utd as Juventus star completes shock move. Daily Mirror (UK) (26 იანავარი, 2019). ციტატა: „The defender has joined Qatari club Al Duhail and will be replaced at Juventus by Martin Caceres“ ციტირების თარიღი: 13 მაისი, 2019. ↑ Taiwo, Taiye. (17 თებერვალი, 2019) Al Duhail's Medhi Benatia thrilled by Qatar Stars League debut win. Goal.com. ციტატა: „Al Duhail defender Medhi Benatia has expressed delight after his Qatar Stars League debut ended with a 1–0 victory over Al Sailiya.“ ციტირების თარიღი: 13 მაისი, 2019.
კრეოლები

კრეოლები (ფრანგ. créole < ესპ. criollo) — შერეული წარმომავლობის სხვადასხვა ეთნიკური (ხშირად ეთნორასობრივი) ერთობები, რომლებიც კოლონიურ პერიოდში ჩამოყალიბდა, უმთავრესად ამერიკაში, აფრიკასა და აზიაში. საუბრობენ, როგორც წესი, კრეოლურ ენებზე. ლათინური ამერიკის ქვეყნებში — პირველი ევროპელი მოახალშენეების (უმთავრესად ესპანელების) შთამომავლები, რასობრიობის მხრივ — ევროპეიდები, თუმცა, მეტროპოლიების მკვიდრთაგან განსხვავებით, წარმოადგენენ იმ ესპანური კოლონიური კულტურის მატარებლებს, რომელმაც ინდიელთა და, მცირე დოზით, აფრიკული კულტურების გავლენა განიცადა. ბრაზილიაში და ინგლისისა და ნიდერლანდების ყოფილ კოლონიებში სამხრეთ აფრიკასა და ვესტინდოეთში — აფრიკელ მონათა შთამომავლები, რასობრიობის მხრივ — ნეგროიდები, რომელთა ენები და კულტურა ევროპული (ინგლისური, ფრანგული, ნიდერლანდური, ესპანური, პორტუგალიური) და აფრიკული ტრადიციების სინთეზს წარმოადგენს. საფრანგეთის გვიანაში — ფრანგი მამაკაცებისა და ნეგროიდი ქალების შერეული ქორწინებების შთამომავლები, რასობრიობის მხრივ — მულატები. ლუიზიანასა და ტეხასში — ფრანგი მამაკაცებისა და ინდიელი ქალების შერეული ქორწინებების შთამომავლები; რუსულ ამერიკაში — რუსი მამაკაცებისა და ინდიელი, ალეუტი ან ესკიმოსი ქალების შერეული ქორწინებებისა. რასობრიობის მხრივ — მეტისები. კულტურა ევროპული და ადგილობრივი ტრადიციების სინთეზს წარმოადგენს. აფრიკის, სამხრეთ და სამხრეთ-აღმოსავლეთ აზიის, ოკეანეთის რიგ კუნძულოვან სახელმწიფოებში — ეთნიკურად და რასობრივად შერეული მოსახლეობა, როგორც წესი, ევროპიზირებული კულტურების მატარებლები: კაბო-ვერდელები (მწვანეკონცხელები, კრიოლუ), სან-ტომელები (ტონგაშები), ანობონელები (პაგალუელები), სეიშელელები (სესელვა, სეშელვა), მავრიკიელები, რეიუნიონელები, ბურგერები, აღმოსავლეთტიმორელები და მისთ. სიერა-ლეონეში, გამბიაში, სენეგალში, განასა და დასავლეთ აფრიკის სხვა ქვეყნებში — გათავისუფლებული მონების შთამომავლები (კრიოლები, აკუ, სარო ნიგერიაში და სხვ.), რომელთა ენა და კულტურა აფრიკული, ევროპული და ამერიკული ტრადიციების სინთეზს წარმოადგენს. Попов В. А. Креолы // Большая российская энциклопедия. т. 15. — М., 2010. — стр. 690. უცხო სიტყვათა ლექსიკონი ონლაინ ლექსიკონი ფრანგული წარმოშობის კრეპლები ვინ არიან ზუსტად კრეოლები კრეოლების შესახებ კრეოლები დაარქივებული 2010-11-27 საიტზე Wayback Machine.
ენგრიდ შოვენი

ენგრიდ შოვენი (ფრანგ. Ingrid Chauvin; დ. 3 ოქტომბერი, 1973) — ფრანგი კინოსა და თეატრის მსახიობი. შოვენი დაიბადა ვალ-დ’უაზის დეპარტამენტში მაშველისა და დოკუმენტალისტის ოჯახში. თავისი პირველი როლი შეასრულა პარიზის სენ-ჟორჟის თეატრში 1997 წელს. 2011 წლის 27 აგვისტოს იქორწინა ტიერი პეტიეზე. წყვილს პირველი შვილი ეყოლა 2013 წლის 17 ოქტომბერს, რომელიც 2014 წლის 25 მარტს ხუთი თვის ასაკში მოულოდნელად გარდაიცვალა. ვიკისაწყობში არის გვერდი თემაზე: ენგრიდ შოვენი ენგრიდ შოვენი კინოფილმების ინტერნეტ-მონაცემთა ბაზაში ↑ Mariage d'Ingrid Chauvin et Thierry Peythieu დაარქივებული 2015-04-11 საიტზე Wayback Machine. (ფრანგული) ↑ Sophie Falla. (2014)Drame pour Ingrid Chauvin: sa petite fille de 5 mois est décédée fr. RTL. დაარქივებულია ორიგინალიდან — 31 მარტი 2014. ციტირების თარიღი: 27 March 2014. ↑ Élodie Mandel. (2014)Drame pour Ingrid Chauvin : l'agent de la comédienne fait part du décès de Jade, sa petite fille de 5 mois fr. Yahoo! News. ციტირების თარიღი: 27 March 2014.
უედა

უედა (იაპონ. 上田市 Ueda-shi?) — ქალაქი ნაგანოს პრეფექტურაში (იაპონია) . თანამედროვე ქალაქი უედა დაარსდა 2006 წლის 6 მარტს, ძველ ქალაქ უედასთან  ქალაქ მარუკოს და სანადას და სოფელ ტაკეშის შეერთებით. 2011 წლის 1 ივნისის მონაცემებით, ქალაქის სავარაუდო მოსახლეობა 158,187 ადამიანია, 61,091 ოჯახით,  მოსახლეობის სიმჭიდროვე - 286.57 სული კმ²-ზე. საერთო ფართობი  552.00 კმ2-ია, რაც მეხუთე უდიდესი ქალაქია ნაგანოს პრეფექტურაში. ბეშო ონსენში მდებარე ანრაკუ-ჯიში, უედას აქვს იაპონიაში დღემდე შემორჩენილი ერთადერთი რვაკუთხა პაგოდა. ხსენებული პაგოდა უკვე აღიარებულია ეროვნულ საგანძურად.  უედას მეგობარი და დაძმობილებული ქალაქების ჩამონათვალი: ბრუმფილდი, კოლორადო, შეერთებული შტატები (2001 წლიდან მარუკოსთან ერთად) ნინგბო, ჩინეთი (1995 წლიდან) ნერიმა, ტოკიო (1994 წლიდან, ტაკეშისთან ერთად) დავოსი, გრაუბიუნდენი, შვეიცარია (1976 წლიდან, სანადასთან ერთად) კამაკურა, კანაგავა (1979 წლიდან) ჯოეცუ, ნიიგატა (1979 წლიდან) ტოიიოკა, ჰიოგო (1979 წლიდან ყოფილ ქალაქ იზუშისთან ერთად) კუდოიამა, ვაკაიამა (1977 წლიდან, სანადასთან ერთად) უცუკუშიგაჰარას ღია ცის ქვეშ მდებარე მუზეუმი - უცუკუშიგაჰარას ფერდობზე მდებარე ქანდაკებები, მუზეუმი გაიხსნა 1981 წლის ივნისში.  ქალაქის გერბზე გამოსახულია მცენარე შქერი. შეგიძლიათ იხილოთ მედიაფაილები თემაზე „უედა“ ვიკისაწყობში. ქალაქის ოფიციალური საიტი (იაპონური) ↑ ja:上田市の統計 Japanese. დაარქივებულია ორიგინალიდან — 23 სექტემბერი 2007. ციტირების თარიღი: 3 November 2007. ↑ ja:姉妹都市・友好都市提携及び災害時応援協定提携調印式 Japanese. დაარქივებულია ორიგინალიდან — 25 ოქტომბერი 2007. ციტირების თარიღი: 3 November 2007. ↑ ja:姉妹都市・友好都市 Japanese. დაარქივებულია ორიგინალიდან — 2007-10-25. ციტირების თარიღი: 3 ნოემბერი, 2007.
ნალანდა

ნალანდა (ჰინ. नालंदा) — V-XII საუკუნეების ბუდისტური უნივერსიტეტი და სამონასტრო კომპლექსი ინდოეთში. თავისი დროის ერთ-ერთი უდიდესი საგანმანათლებლო ცენტრი, სადაც მუშაობდნენ, ასწავლიდნენ და სწავლობდნენ სხვადასხვა ქვეყნის ბუდისტური ფილოსოფიის წარმომადგენლები. ნალანდის ნანგრევები მდებარეობს შტატ ბიჰარში, ინდოეთის ძველ დედაქალაქ პატნადან სამხრეთ-აღმოსავლეთით 90 კმ-ში. უნივერსიტეტი დაარსდა V საუკუნის პირველ მესამედში, განვითარების უმაღლეს მწვერვალს მიაღწია გუპტას იმპერიის პერიოდში, თუმცა უნივერსიტეტის მფარველობას განაგრძობდნენ გუპტების შემცვლელი პალას დინასტიის მმართველებიც. ნალანდის შესახებ წერდა VI საუკუნის ჩინელი ბუდისტი სწავლული და მოგზაური სიუანცზანი. მისი მტკიცებით ნალანდაში ასწავლიდა 1 000 პროფესორი, სწავლობდა 10 000 სტუდენტი, უნივერსიტეტის შენობა იყო ცხრასართულიანი, მოიცავდა 6 ტაძარს და 7 მონასტერს, ბიბლიოთეკაში დაცული იყო 9 მლნ წიგნი. 1193 წელს უნივერსიტეტი დაანგრია თურქთა არმიამ, რომელსაც მუსულმანი ფანატიკოსი ბაჰთიარ ხალჯი მეთაურობდა. ათასობით ბერი ცოცხლად დაწვეს, ან თავი მოჰკვეთეს, ნალანდის მდიდარი ბიბლიოთეკა კი დაწვეს. ამ ლაშქრობამ მკვეთრი დარტყმა მიაყენა ბუდიზმს ინდოეთში. მრავალი ბუდისტი ბერი გაიქცა ნეპალში და ტიბეტში. 1351 წელს ტიბეტში გაიხსნა სასწავლო ცენტრი ამავე სახელწოდებით. 2006 წელს ინდოელი ბუდისტების ძალისხმევით დაიგეგმა აღედგინათ ნალანდის სასწავლებელი სახელწოდებით ნალანდის საერთაშორისო უნივერსიტეტი. 2014 წლის 1 სექტემბერს უნივერსიტეტმა უკვე მიიღო პირველი 15 სტუდენტი. 2009 წლიდან ნალანდის უძველესი უნივერსიტეტი იუნესკოს მსოფლიო მემკვიდრეობის ძეგლების საცდელ სიაშია. ნალანდის მანუსკრიპტის ისტორია (ინგლისური) ↑ Singh, Santosh. (3 сентября 2014) Nalanda University starts today with 15 students, 11 faculty members. The Indian Express. ↑ Excavated Remains at Nalanda
ელიო ხუარესი

ელიო ხუარესი (ესპ. Elio Juárez; დ. 18 აპრილი, 1942) — ვეტერანი ურუგვაელი ველომრბოლელი. მან მონაწილეობა მიიღო გუნდურ რბოლაში 1964 წლის ზაფხულის ოლიმპიურ თამაშებზე. ↑ Elio Juárez Olympic Results. sports-reference.com. დაარქივებულია ორიგინალიდან — 18 დეკემბერი 2012. ციტირების თარიღი: 27 August 2014.
წრე

წრე — წრეწირით შემოსაზღვრული და მისი ცენტრის შემცველი სიბრტყის ნაწილი. წრის ფართობი ტოლია πR², სადაც R არის წრეწირის რადიუსი, ხოლო π — წრეწირის სიგრძის ფარდობა მის დიამეტრთან. პი წრის კვადრატურა
კანჩენჯანგის ეროვნული პარკი

კანჩენჯანგის ეროვნული პარკი — ბიოსფერული ნაკრძალი, მდებარეობს ინდოეთის ჩრდილო-დასავლეთით შტატ სიკიმში, ნეპალის საზღვართან. შეიქმნა 1977 წელს მაღალმთიანი ჰიმალაური ლანდშაფტის დაცვის მიზნით. ეროვნული პარკი განთავსებულია ზღვის დონიდან 1829–8585 მეტრის ფარგლებში. პარკის ფართობია 1 784 კმ². მოიცავს შტატის მეოთხედ ნაწილს. პარკის მთელი ტერიტორია მდებარეობს მდინარე ტისტის აუზში. პარკს დასავლეთით ესაზღვრება ნეპალი, საზღვარზე მდებარეობს მწვერვალი კანჩენჯანგა. პარკში მრავალი ჩანჩქერია, რომელთა შორის უდიდესის სიმაღლეა 160 მეტრი. 2016 წლის 17 ივლისს ეროვნული პარკი შეიტანეს იუნესკოს მსოფლიო მემკვიდრეობის ძეგლების სიაში. ↑ Kanchenjunga National Park ↑ Sikkim, International Travel Maps, ISBN 155341569-8 ↑ Four new sites inscribed on UNESCO’s World Heritage List
VK (სერვისი)

Вконтакте — რუსული სოციალური ქსელი, რომელიც განთავსებულია დომენზე vk.com. ეკუთვნის კომპანია Vk-ს. SimilarWeb-ის მონაცემებით, „ВКонтакте“ მსოფლიოში მეოთხე ყველაზე პოპულარული საიტია, რუსეთში პირველი, უკრაინაში კი მეოთხე. Alexa Internet-ის მონაცემებით საიტი მესამე ადგილზეა რუსეთში და უკრაინაში, მეორე - ბელარუსში და მეოცე მსოფლიოში. რესურსი პირველად 2006 წლის 10 ოქტომბერს გაუშვეს, როგორც სოციალური ქსელი რუსული უნივერსიტეტების სტუდენტებისთვის. 2014 წლის იანვარში „ВКонтакте“-ს ყოველდღიური აუდიტორია შეადგენდა 60 მილიონ ადამიანს, 2015 წლის იანვარში კი 70 მილიონს. 2015 წლის 15 ივლისის მონაცემებით „ВКонтакте“-ს საშუალო ყოველდღიური აუდიტორია შეადგენდა 64 525 950 ადამიანს. სოციალური ქსელის გენერალური დირექტორი 2014 წლიდან არის ბორის დობროდეევი, ოლეგ დობროდეევის შვილი. Facebook Myspace Twitter Одноклассники ვიკისაწყობში არის გვერდი თემაზე: VK (სერვისი) ოფიციალური საიტი Vkontakte loses its founder[მკვდარი ბმული] ↑ Каталог пользователей ВКонтакте. VK.com. დაარქივებულია ორიგინალიდან — 2010-10-29. ციტირების თარიღი: 2016-07-19. ↑ Прибыль Mail.Ru Group за 2014 год выросла на 11,4% ↑ vk.com Site Info. Alexa Internet. დაარქივებულია ორიგინალიდან — ივლისი 28, 2013. ციტირების თარიღი: February 27, 2016. ↑ Website Ranking დაარქივებული 2016-06-02 საიტზე Wayback Machine. . SimilarWeb ↑ Alexa Internet. Alexa Top 500 Global Sites. Vkontakte site info დაარქივებული 2013-07-28 საიტზე Wayback Machine.  (14 June 2016).  ↑ Павел Дуров. «В Контакте миллион участников»(17 июля 2007). ↑ Статистика сайта «ВКонтакте.ру» на LiveInternet. Рейтинг сайтов (24 января 2014). ↑ Антон Благовещенский. "ВКонтакте" посетили более 60 миллионов человек за сутки, Российская газета (21 января 2014). ↑ Lenta.ru: Интернет и СМИ: Coцсети: Посещаемость «ВКонтакте» достигла 70 миллионов уникальных пользователей в день ↑ Аудитория ВКонтакте — О сайте — ВКонтакте ↑ Борис Добродеев. Биография. რია-ნოვოსტი
დალოლი

დალოლი — აფეთქების კრატერი ან მაარი დანაკილის უდაბნოში, ერტა-ალეს ქედის ჩრდილო-აღმოსავლეთით, ეთიოპიაში. წარმოიქმნა ბაზალტური მაგმის შემოჭრისას მიოცენში და შემდგომი ჰიდროთერმული აქტივობის შედეგად. ფრეატულ ამოფრქვევას აქ ადგილი ჰქონდა 1926 წელს, რის შედეგადაც წარმოიქმნა ვულკანი დალოლი და მრავალრიცხოვანი სხვა კრატერები, რომლებმაც თავიანთი ამოფრქვევებით წარმოქმნეს მლაშობები. ეს კრატერები მსოფლიოში ყველაზე დაბალი სუბარეალური ვულკანური ამომყვანი არხებია, რომლებიც ზღვის დონიდან 45 მ-ით დაბლა მდებარეობენ. უახლესი მთავარი აქტივობა დაფიქსირდა 2004 წლის ოქტომბერში. მრავალრიცხოვანი გოეთერმული წყაროები აქ ცლიან ზღვის წყალსა და მჟავა სითხეს. ფართოდ არის გავრცელებული პატარა, დროებითი გეიზერები, რომლებიც მარილის კონუსებს ქმნიან. ვულკანის პერიმეტრი აღწევს დაახლოებით 1,5X3 კმ-ს. დალოლი ცნობილია თავისი წარმტაცი პეიზაჟებით, რომელიც ამ მხრივ, მოგვაგონებს პლანეტა იუპიტერის თანამგზავრს — იოს. დალოლს მსგავსება აქვს აგრეთვე იელოუსტოუნის ეროვნული პარკის ცხელ წყაროებთან. ↑ Dallol salt springs and geysers(ინგლისური) ↑ Most Recent Bulletin Report: May 2013 (BGVN 38:05)(ინგლისური) ↑ Dallol Main characteristics(ინგლისური) ↑ Dallol Volcano in Ethiopia(ინგლისური)
ირანის მიწისქვეშა წყალმომარაგების სისტემა

ირანის მიწისქვეშა წყალმომარაგების სისტემა, ქანატი, კიარიზი — წყალმომარაგების ტრადიციული სისტემა ირანში. XX საუკუნის შუა წლებისათვის ირანში ფიქსირდებოდა 50 000 ქანატი. 2015 წელს მათი რაოდენობა 37 000-მდე შემცირდა. სპარსული მიწისქვეშა წყალმომარაგების სისტემის, ქანატის, ყველაზე ძველი და გრძელი სახეობა მდებარეობს ქალაქ გონაბადში, იგი უკვე 2 700 წლია უზრუნველყოფს ადამიანების წყლით მომარაგებას. მისი სიგრძეა 45 კმ. ხოლო გაყვანილია 360 მეტრის სიღრმეში. გონაბადის ქანატი ასევე ცნობილია ქეი-ხოსოროვის კიარიზის სახელითაც და აგებულია ძვ. წ. 700-500 წლებში. გონაბადის ქანატი შედგება 427 ჭაბურღილისაგან. გონაბადის ქანატი, იუნესკოს მსოფლიო მემკვიდრეობის საცდელ სიაშია 2007 წლიდან, 2016 წლის 15 ივლისს კი სიაში შეიტანეს „სპარსული ქანატის“ სახელწოდებით. ირანის მიწისქვეშა წყალმომარაგების სისტემა იუნესკოს საიტზე ↑ Four sites inscribed on UNESCO’s World Heritage List
AOMG

AOMG — ხმისჩამწერი ლეიბლი სამხრეთ კორეაში, დაარსებული ჯეი პაკის მიერ 2013 წელს. კომპანიის სახელი იშიფრება როგორც "Above Ordinary Music Group". ჯეი პარკმა AOMG დააარსა 2013 წლის სექტემბრის ბოლოს. მან მოაწერა ხელი კონტრაქტს კომპოზიტორ Jun Goon-თან, მომღერალთან და პროდიუსერთან Gray და Cha cha Malone-სთან პროდიუსერი და მოცეკვავე, რომელიც იყო ჯეი-სთან Art of Movement-ში. ლეიბლმა გამართა ღონისძიება-პრეზენტაცია ოქტომბერში "The A" სეულში Ben Baller-თან. იმავე თვეს, AOMG-მ გამოუშვა პირველი ალბომი, Gray-ს მინი ალბომი, Call Me Gray. 2014 წლის მარტში, Simon Dominic უერთდება AOMG-ის როგორც აღმასრულებელი დირექტორი Amoeba Culture-დან წამოსვლის შემდეგ. ისეთი ხალხი, როგორიცაა Elo, Loco, Ugly Duck, DJ Wegun, DJ Pumkin და Hoody შეუერთდნენ AOMG-ის შემდეგი 2 წლის მანძილზე. AOMG-ის პირველი ქალი R&B მომღერალი Hoody Kim. 2016 წლის იანვარში, CJ E&M-მა განაცხადეს რომ ითანამშრომლობდნენ AOMG-სთან. CJ E&M ამბობენ, რომ მხარს დაუჭერენ AOMG-ის მარკეტინგთან დაკავშირებით, იქამდე სანამ AOMG იქნება მუსიკით დაკავებული. ჯეი პარკი (დამაარსებელი, მთავარი აღმასრულებელი დირექტორი, მომღერალი, რეპერი და პროდიუსერი) საიმონ დომინიკი (თანა-აღმასრულებელი დირექტორი და რეპერი) GRAY (მომღერალი და პროდიუსერი) Hoody (მომღერალი) Loco (რეპერი) Ugly Duck (რეპერი) Elo (მომღერალი) DJ Wegun (DJ) DJ Pumkin (DJ) Cha Cha Malone (პროდიუსერი მოცეკვავე) Hep (გრაფიკის დიზაინერი, მოცეკვავე) Jeon Goon (პროდიუსერი და კომპოზიტორი) Jinooya (M/V დირექტორი) 2014 წლის ტური აშშ-ში ლოს-ანჯელესი, Belasco Theater (14 ნოემბერი 2014) ნიუ-იორკი, Stage 48 (15 ნოემბერი 2014) ვაშინგტონი, DC, Echostage (20 ნოემბერი 2014) 2016 წლის ტური აშშ-ში Follow The Movement 2016 Tour სეული, Blue Square (29 და 30 იანვარი 2016) ბუსანი, BEXCO (13 თებერვალი 2016) დეგუ, EXCO (21 თებერვალი 2016) Follow The Movement 2016 American Tour ჩიკაგო, House of Blues (5 აპრილი 2016) ნიუ-იორკი, Playstation Theater (8 აპრილი 2016) ჰიუსტონი, Warehouse Live (11 აპრილი 2016) დალასი, The Bomb Factory (12 აპრილი 2016) ლას-ვეგასი, House of Blues (13 აპრილი 2016) ლოს-ანჯელესი, Wiltern Theater (14 აპრილი 2016) სან-ფრანცისკო, Warfield Theater (16 აპრილი 2016) სიეტლი, Showbox Sodo (17 აპრილი 2016) ოფიციალური საიტი AOMG ოფიციალური Instagram ოფიციალური Twitter ოფიციალური Facebook ოფიციალური არხი YouTube-ზე
ფილოსოფიური ქვა

ფილოსოფიური ქვა (სიბრძნის ქვა, ფილოსოფოსთა ელექსირი, ტინქტურა) — IV საუკუნიდან XVI საუკუნემდე გაბატონებული წარმოდგენების მიხედვით, ნივთიერება, რომელსაც უნარი აქვს მაგიურად გარდაქმნას არაკეთილშობილი ლითონები ოქროდ და ვერცხლად, განკურნოს ადამიანი ყოველგვარი ავადმყოფობისაგან, დაუბრუნოს მას ახალგაზრდობა (ალქიმია). ფილოსოფიური ქვაზე წარმოდგენების საფუძველი იყო პრაქტიკული დაკვირვებები ერთი ნივთიერების მეორედ სხვადასხვაგვარად გარდაქმნაზე, აგრეთვე ნატურფილოსოფიური მიხვედრები მატერიის ერთიანობაზე და ა.შ. შუა საუკუნეების პირობებში ამ აზრმა ნათლად გამოხატული რელიგიურ-მისტიკური შეფერილობა შეიძინა. შემდგომში აზრი ფილოსოფიური ქვის შესახებ უკუაგდეს. ამჟამად ქიმიურ ელემენტთა გარდაქმნის შესაძლებლობა მეცნიერულადაა დასაბუთებული. ტერმინი „ფილოსოფიური ქვა“ ხშირად იხმარება გადატანითი აზრით: ზოგ შემთხვევაში როგორც რაღაც არარსებულის ძიების სიმბოლო, ზოგ შემთხვევაში კი — როგორც მთავარი საშუალება სასურველი შედეგის მისაღწევად. ფილოსოფიური ქვის მნახველთ ადეპტებს უწოდებდნენ; როგორც ითვლება ასეთებს შორის იყო 4 ქალი: მარია ებრაელი, კლეოპატრა ალქიმიკოსი, მედერა და ტაპხნუტია. ეზოთერიულად ქვა იყო ტრანსმუტაციის სიმბოლო ადამიანის უმდაბლეს ცხოველურ და უმაღლეს, საღვთო ბუნებას შორის. ჭეშმარიტი ალქიმიკოსები არ ცდილობდნენ ოქროს მიღებას, იგი ხელსაწყო იყო მხოლოდ და არა მიზანი. აზრი მათთვის თვით ფილოსოფიური ქვა იყო. თუმცა ადამიანთა უმრავლესობა თვლის, რომ ფილოსოფიური ქვა გამონაგონია, მაინც XX საუკუნეში ტრანსმუტაცია იყო განხორციელებული, ოქრო ხშირად მიიღება ბირთვული რეაქტორის მუშაობის პროცესში სხვა ელემენტებისაგან. იგი მიიღება უმნიშვნელო კონცენტრაციებში და უარყოფითად მოქმედებს რეაქტორის მუშაობაზე. ↑ 1.0 1.1 1.2 ფილოსოფიური ლექსიკონი. თბილისი, საქართველო, გვ. 607, წელი 1987.  ↑ Raphael Patai. The Jewish Alchemists: A History and Source Book. p. 78
ჰუის მთის კლდის მხატვრობა

ჰუის მთის კლდის მხატვრობა — კლდის მხატვრობის ნიმუში სამხრეთ ჩინეთში, გუანსი-ჯუანში, მდინარე მინის დასავლეთ ნაპირზე. კლდის მხატვრობა მდებარეობს ნონგანის ნაკრძალში. ნახატები დაახლოებით 1 600-2 500 წლისაა. შესრულებულია წითელი ფერის საღებავით. ნახატების უმრავლესობა ადამიანებია, ასევე გვხვდება ცხენების, ძაღლების, დანების, გემების და მზის გამოსახულებებიც. 1988 წელს ჰუის მთის კლდის მხატვრობა სახელმწიფო საბჭომ დაცულ ტერიტორიად გამოაცხადა. 2016 წლის 15 ივლისს კლდის მხატვრობა შეიტანეს იუნესკოს მსოფლიო მემკვიდრეობის ძეგლების სიაში და გახდა ჩინეთის 49-ე ობიექტი აღნიშნულ სიაში. The Rock Art of Huashan - Sacred Meeting Place for Sky, Water & Earth ↑ Four sites inscribed on UNESCO’s World Heritage List
მენგის დოლმენი

მენგის დოლმენი (ესპ. Dolmen de Menga) — ევროპაში უდიდესი დოლმენი, მეგალითური ყორღანი. თარიღდება ძვ. წ. III ათასწლეულით. მდებარეობს ესპანეთის ქალაქ ანტეკერის გარეუბანში. დოლმენის მდებარეობს 25 მეტრის სიღრმეში, მისი სიმაღლეა 4 მეტრი, ხოლო სიგრძე - 5 მ. შედგება 32 ქვის ბლოკისაგან, რომელთაგანაც უდიდესის წონაა 180 ტონა. დოლმენში სავარაუდოდ დასაფლავებული უნდა ყოფილიყო მმართველი დინასტიის წარმომადგენლები. მშენებლობის დასრულების შემდეგ დოლმენი დაფარეს მიწით და წარმოიქმნა ბორცვი თანამედროვე სახით. XIX საუკუნეში დოლმენის გახსნის დროს აღმოაჩინეს ასობით ადამიანის ჩონჩხი. 2016 წლის 15 ივლისს მენგის დოლმენი ვიერისა და ელ-რომერალის დოლმენებთან ერთად ანტეკერის დოლმენების სახელით შეიტანეს იუნესკოს მსოფლიო მემკვიდრეობის ძეგლების სიაში. Spanisharts: Dolmen de Menga დაარქივებული 2013-04-04 საიტზე Wayback Machine. Junta de Andalucía. Tour virtual de los Dólmenes de Antequera Documental de los servicios informativos de TVE: PASTOR, Ana; CALVO, Ana (prod.); MONTERO, Matías (dir.) (2016): La mirada de los dólmenes. Programa “Crónicas”, emitido el 31-03-2016 Documental de los servicios informativos de Canal Sur TV: BARRIO, Rodrigo del (prod.), CÁTEDRA . Luis (ed.) (2016): Los pilares de la civilización. Programa ”Los reporteros”, emitido el 07-07-2016, a partir del minuto 25:20 დაარქივებული 10-07-2019 საიტზე Wayback Machine. ↑ Five sites inscribed on World Heritage List